Nov 07,2016
ఉర్జిత్‌ ఎంపిక పత్రాలను వెల్లడించలేం: కేంద్రం
న్యూఢిల్లీ: 'భారతీయ రిజర్వు బ్యాంకు' (ఆర్‌బీఐ) కొత్త గవర్నర్‌ ఉర్జిత్‌ పటేల్‌ నియామకానికి సంబంధించిన వివరాలను వెల్లడించేందుకు గాను కేంద్ర ప్రభుత్వం నిరాకరించింది. ఉర్జిత్‌తో పాటు ఆర్‌బీఐ అధినేత పదవికి షార్ట్‌లిస్ట్‌ చేసిన ఇతర అభ్యర్థుల వివరాలను తెలిపేందుకు కూడా సర్కారు విముఖతను వ్యక్తం చేసింది. కొత్త గవర్నర్‌ నియామకానికి సంబంధించి పత్రాలు 'క్యాబినెట్‌ పత్రాలు' అని వాటిని తాము బయటకు వెల్లడించేందుకు నిబంధనలు అనుమతించవని తెలిపింది. ఉర్జిత్‌ నియామకానికి సంబంధించి 'సమాచార హక్కు చట్టం' (ఆర్‌టీఐ) కింద దాఖలైన అర్జీకి స్పందించిన క్యాబినెట్‌ సెక్రెటరీ పై విధంగా స్పందించారు. ఆర్‌టీఐ చట్టం సెక్షన్‌ 8 (1) మనహాయింపు కింద ఈ సమాచారం ఈ సమాచారాన్ని వెల్లడించలేమని క్యాబినెట్‌ సెక్రెటరీ వెల్లడించారు. ఈ సెక్షన్‌ కింద క్యాబినెట్‌ పేపర్లు, మంత్రులు, కార్యదర్శులు ఇతర కీలక అధికారుల చర్చలకు సంబంధించిన పత్రాలను వెల్లడించేందుకు వీలుపడదని సర్కారు తేల్చి చెప్పింది.
మీ స్నేహితులకు రికమెండ్ చెయ్యండి